El Tívoli, escenari del XXIII Festival de Nadales de Cors Rocieros
2025-07-24

El Centre Cultural Tívoli es convertirà en l’escenari que albergue, diumenge que ve 11 de desembre, la celebració del XXIII Festival de Nadales de Cors Rocieros, un esdeveniment nadalenc organitzat des de la Federació d’Entitats Culturals Andaluses de la Comunitat Valenciana, amb una especial implicació per part de l’Associació Al-Andalus 25 de Burjassot i comptant amb la col·laboració de l’Ajuntament de Burjassot. El concert començarà a les 11 h i l’entrada és lliure i gratuïta.

La parella formada per les senyoretes Mikene Villarrazo i Laura Jiménez presentaran aquest multitudinari concert de nadales en el qual participaran les corals rocieras procedents d’onze localitats valencianes. Així, el Cor Rociero de l’Associació de la Cultura Andalusa “Al-Andalus 25” de Burjassot estarà acompanyat de cors procedents de València capital, però també de Moncada, Paterna, Vila-real, Algemesí, Llíria, Albal, Quart de Poblet, Almussafes i Torrent.